Жак Дэрыда - Вікіпэдыя

# Жак Дэрыда

### Зьвесткі зь Вікіпэдыі — вольнай энцыкляпэдыі.

Жак Дэрыда (фр. Jacques Derrida) (15 ліпеня, 1930 - 8 кастрычніка, 2004) - францускі філёзаф габрэйскага паходжаньня, які нарадзіўся ў Альжыры. Дэрыда найбольш вядомы як распрацоўшчык канцэпцыі дэканструкцыі (фр. deconstruction). Дэрыда тлумачыць у сваім "Лісьце да японскага сябра", што францускае слова deconstruction сталася спробай перакласьці і перахапіць тэрміны Гайдэґера "Destruktion" ды "Abbau". Работы Дэрыды таксама аказалі ўплыў на літаратурную тэорыю, хаця ягоная тэорыя дэканструкцыі была прынятая далёка ня ўсімі крытыкамі. Дэрыда таксама дасьледваў праблемы фэномэналёгіі, постструктуралізму і іншыя адгалінаваньні сучаснай філязофскай навукі.

Дэрыда нарадзіўся і гадаваўся ў Эль-Біяры (Альжыр). Сям'я пераехала ў Францыю ў 1949 годзе, калі яму было 19 гадоў. З 1952 вывучаў філязофію ў элітнай школе École Normale Superieure, потым працаваў лектарам у Лувэне (Бэльгія). Падчас вайны Альжыра за незалежнасьць у 1957-1959 гадох ён паехаў у Альжыр, дзе працаваў дзіцячым настаўнікам францускай і ангельскай мовы ў францускай арміі. З 1964 па 1984 выкладаў у École Normale Superieure. У 1966 пачаў выкладаць ва Ўнівэрсытэце Джона Гопкінса, а потым і ў іншых унівэрсытэтах Амэрыкі. З 1986 году Дэрыда быў прафэсарам у Ірвінскім унівэрсытэце ў Каліфорніі (University of California, Irvine). Дэрыда атрымаў ступень ганаровага доктара з Кэмбрыджу, Калюмбійскага Ўнівэрсытэту, Унівэрсытэту Эсэкса, Лувэнскага Ўнівэрсытэту. У 2002 годзе ў Амэрыцы выйшаў фільм, прысьвечаны ягонай творчасьці. У 2003 годзе ў яго знайшлі рак падстраўнікавай залозы. Анкалягічная хвароба і сталася прычынай сьмерці 8 кастрычніка, 2004.

Атрымана з «http://be.wikipedia.org../../../%D0%B6/%D0%B0/%D0%BA/%D0%96%D0%B0%D0%BA_%D0%94%D1%8D%D1%80%D1%8B%D0%B4%D0%B0_72ea.html»

Катэгорыя: Францускія філёзафы

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- العربية
- Asturianu
- Català
- Dansk
- Deutsch
- English
- Esperanto
- Español
- Eesti
- فارسی
- Suomi
- Français
- עברית
- Magyar
- Bahasa Indonesia
- Ido
- Italiano
- 日本語
- 한국어
- Latina
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Slovenčina
- Српски / Srpski
- Svenska
- Türkçe
- 中文
- Bân-lâm-gú